b'\n_START_ARTICLE_\nPoreikis\n_START_SECTION_\nR\xc5\xab\xc5\xa1ys\n_START_PARAGRAPH_\nVisus poreikius galima suskirstyti \xc4\xaf pirminius ir antrinius.\n_START_SECTION_\nPirminiai poreikiai\n_START_PARAGRAPH_\nPirminiai poreikiai \xe2\x80\x93 \xc4\xafgimti fiziologiniai poreikiai kaip valgymas, miegas._NEWLINE_Fiziologiniai poreikiai yra \xc5\xbeemiausias poreiki\xc5\xb3 piramid\xc4\x97s lygmuo, sudarantis jos pagrind\xc4\x85. Kol nepatenkinti \xc5\xbeemesniojo lygmens poreikiai, auk\xc5\xa1tesnio lygmens poreiki\xc5\xb3 patenkinimas n\xc4\x97ra toks reik\xc5\xa1mingas ir b\xc5\xabna prastas motyvas produktyvesniam darbui._NEWLINE_Vartotojas nuolat susiduria su daugeliu nepatenkint\xc5\xb3 poreiki\xc5\xb3. Ne visi jie tampa veiklos motyvais, nes vartotojas niekada neturi galimybi\xc5\xb3 visus juos patenkinti. Susidaro poreiki\xc5\xb3 grup\xc4\x97s, kurios skiriasi savo svarbumu, kartu ir patenkinimo eili\xc5\xa1kumu._NEWLINE_Fiziologiniai poreikiai yra svarbiausi pirminiai poreikiai (maistas, drabu\xc5\xbeiai, pastog\xc4\x97 ir pan.), kuri\xc5\xb3 patenkinimo lygis lemia pa\xc4\x8di\xc4\x85 \xc5\xbemogaus i\xc5\xa1gyvenimo galimyb\xc4\x99. Kol \xc5\xa1ios grup\xc4\x97s poreikiai bent i\xc5\xa1 dalies n\xc4\x97ra patenkinti, \xc4\xaf kitas grupes d\xc4\x97mesys nekreipiamas._NEWLINE_Savisaugos poreikiai. Jie susij\xc4\x99 su kiekvieno \xc5\xbemogaus noru jaustis saugiai, nepatirti fizinio skausmo, nepatekti \xc4\xaf nenumatytas nepalankias situacijas.\n_START_SECTION_\nAntriniai poreikiai\n_START_PARAGRAPH_\nAntriniai poreikiai \xe2\x80\x93 tai psichologiniai poreikiai (s\xc4\x97km\xc4\x97, garb\xc4\x97). Jie vystosi tobul\xc4\x97jant \xc5\xbemogaus asmenybei, did\xc4\x97jant jo gyvenimo patir\xc4\x8diai._NEWLINE_Bendravimo poreikiai. Noras ir galimyb\xc4\x97 juos patenkinti atsiranda tada, kai pirm\xc5\xb3j\xc5\xb3 grupi\xc5\xb3 poreikiai jau patenkinti. \xc5\xa0ie poreikiai apima siekim\xc4\x85 b\xc5\xabti mylimam \xc5\xa1eimoje ir kitose \xc5\xbemoni\xc5\xb3 grup\xc4\x97se, bendrauti su pageidaujamais \xc5\xbemon\xc4\x97mis. Jie gali tapti motyvu derintis prie \xc5\xa1i\xc5\xb3 grupi\xc5\xb3 atstov\xc5\xb3 drabu\xc5\xbeiais, vartojimo manieromis. \xc5\xa0ie poreikiai labai priklauso nuo am\xc5\xbeiaus._NEWLINE_Pripa\xc5\xbeinimo poreikiai rei\xc5\xa1kiasi tada, kai vartotojo pajamos yra pakankamai didel\xc4\x97s ir gali b\xc5\xabti skiriamos jo statusui visuomen\xc4\x97je formuoti. Tuo siekiama aplinkini\xc5\xb3 pripa\xc5\xbeinimo ir pagarbos._NEWLINE_Savirai\xc5\xa1kos poreikiai. Kiekvienas \xc5\xbemogus siekia atskleisti savo galimybes ir talentus, u\xc5\xbesiimti did\xc5\xbeiausi\xc4\x85 malonum\xc4\x85 teikian\xc4\x8dia veikla. "_NEWLINE_Kad vaikas jaust\xc5\xb3si saugus, vis\xc5\xb3 pirma reikia sukurti saugius namus. Taip pat labai svarbu bendrauti. Dauguma t\xc4\x97v\xc5\xb3 da\xc5\xbenai sako: \xe2\x80\x9eNamus turi, aprengtas, pamaitintas \xe2\x80\x93 ko jam daugiau reikia?\xe2\x80\x9c Ta\xc4\x8diau tai tik minimal\xc5\xabs fiziologiniai poreikiai. Namuose turi b\xc5\xabti jau\xc4\x8diama santarv\xc4\x97, ai\xc5\xa1kumas, kada kas gr\xc4\xaf\xc5\xbeta, kokios kieno pareigos.'